smcproject/ml-wiki-sentences huggingface dataset:
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെറ്റൻസ്, ജോഹൻ നികൊളസ് (1736-1807) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജോഹാൻ ഗോട്ട്ഫ്രൈഡ് പ്രാറ്റ്ഷ് ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Johann_Gottfried_Pratsch
ഒരു ചെക്ക് സംഗീത രചയിതാവായിരുന്നു ജോഹാൻ ഗോട്ട്ഫ്രൈഡ് പ്രാറ്റ്ഷ് (ചെക്ക്: ജാൻ ബൊഹുമിർ പ്രെക്, റഷ്യൻ: Иван Прач, ജർമ്മൻ: ജോഹാൻ ഗോട്ട്ഫ്രഡ് പ്രാറ്റ്ഷ്, പ്രാച്ച് എന്നും അറിയപ്പെടുന്നു, സി. 1750 - സി. 1818), .
അദ്ദേഹം തന്റെ ജീവിതത്തിന്റെ ഭൂരിഭാഗവും റഷ്യയിൽ ചെലവഴിച്ചു, ചിലപ്പോൾ സ്മോൾണി ഇൻസ്റ്റിറ്റ്യൂട്ടിലെയും സെന്റ് പീറ്റേഴ്‌സ്ബർഗ് തിയേറ്റർ സ്കൂളിലെയും വിദ്യാർത്ഥികളെ സംഗീതം പഠിപ്പിച്ചുകൊണ്ട് അദ്ദേഹം സ്വയം സംരക്ഷിച്ചു.
പ്രാറ്റ്ഷ് 1750-ൽ സിലേഷ്യയിൽ ജനിച്ചു, ദേശീയത ചെക്ക് ആയിരുന്നു.
1770-കളിൽ അദ്ദേഹം സെന്റ് പീറ്റേഴ്‌സ്ബർഗിൽ പിയാനോ അധ്യാപകനായി ജോലി ചെയ്തു.
1780 മുതൽ 1785 വരെ അദ്ദേഹം സ്മോൾണി ഇൻസ്റ്റിറ്റ്യൂട്ടിൽ സംഗീതം പഠിപ്പിച്ചു.
1784-ൽ സെന്റ് പീറ്റേഴ്സ്ബർഗ് തിയേറ്റർ സ്കൂൾ അദ്ദേഹത്തെ ഹാർപ്സികോർഡ് അധ്യാപകനായി നിയമിച്ചു.
1790-ൽ പ്രസിദ്ധീകരിച്ച റഷ്യൻ നാടോടി ഗാനങ്ങളുടെ ഒരു ശേഖരത്തിൽ അദ്ദേഹം നിക്കോളായ് എൽവോവുമായി സഹകരിച്ചു.
"Sobraniye Narodnїkh Russikikh Pesen s Ikh Golosami" ("റഷ്യൻ നാടോടി ഗാനങ്ങളുടെ ശേഖരം") എന്ന് വിളിക്കപ്പെടുന്ന ഈ ശേഖരം റഷ്യയിലെയും ലോകമെമ്പാടുമുള്ള അലക്സാണ്ടർ ഗ്ലാസുനോവ്, അലക്സാണ്ടർ ഗ്രെറ്റ്ചാനിനോവ്, സെർജി റാച്ച്മാനിനോഫ്, സെർജി റാച്ച്മാനിനോഫ്.
, ജിയോച്ചിനോ റോസിനി, ജോഹാൻ നെപോമുക്ക് ഹമ്മൽ, കാൾ മരിയ വോൺ വെബർ, ഫെർണാണ്ടോ സോർ, ലുഡ്‌വിഗ് വാൻ ബീഥോവൻ തുടങ്ങിയ സംഗീതസംവിധായകരെയും സ്വാധീനിച്ചു.
നീലം ഇംഗ്ലീഷ് വിലാസം https://ml.wikipedia.org/wiki/Ultramarine അൾട്രാമറൈൻ നീലം ലാപ്പിസ് ലസൂലിയിൽ നിന്നും നിർമ്മിച്ചത്
തുണികൾക്കും മറ്റു ഉരുപ്പടികൾക്കും നീലനിറം നല്കാനുപയോഗിക്കുന്ന വസ്തുക്കളെ പോതുവെ നീലം എന്നു പറയുന്നു.
ഇവ പല വിധത്തിലുമുണ്ട്.
ധാതുക്കളിൽ നിന്ന് (ഉദാഹരണത്തിന് അൾട്രാമറൈൻ , ഈജിപ്ഷ്യൻ ബ്ളൂ, ചൈനീസ് ബ്ളൂ ) സസ്യങ്ങളിൽ നിന്ന് (ഉദാഹരണത്തിന് - നീലമരിച്ചെടിയിൽ നിന്നുളള ഇന്ഡിഗോ), കൃത്രിമമായവ (പ്രഷ്യൻ ബ്ളൂ,, അനിലിൻ ബ്ളൂ, കുമാസ്സി ബ്ളൂ )
ലാപ്പിസ് ലസൂലി എന്നറിയപ്പെടുന്ന നീലക്കല്ലുകളിൽ   നിന്നും ഉത്പാദിപ്പിക്കപ്പെട്ടിരുന്ന അൾട്രാമറൈൻ (ultramarine)എന്ന കടും നീല നിറം നവോത്ഥാനകാലത്ത് യുറോപ്പിൽ  വളരെ പ്രചാരത്തിലിരുന്നു..
രാസപരമായി  വളരെ കുറഞ്ഞ അളവിൽ ഗന്ധകം കലർന്നിട്ടുളള അലൂമിനിയത്തിന്റേയും സോഡിയത്തിന്റെയുംസിലിക്കേറ്റാണ് അൾട്രാമറൈൻ  (Na8-10Al6Si6O24S2-4).
കൃത്രിമമായി നിർമ്മിച്ച അൾട്രാമറൈൻ , കടുംനീല നിറം പേരിനു പിന്നിൽ
ലാപ്പിസ് ലസൂലി യുറോപ്പിൽ ലഭ്യമായിരുന്നില്ല.
കടലിനപ്പുറത്തുളള ഏഷ്യയിൽ നിന്ന് ഇറക്കുമതി ചെയ്യപ്പെട്ടതിനാലാവണം ഈ പേര് വീണത് എന്ന് പറയപ്പെടുന്നു.
ഒരു തൂക്കം കല്ലിൽ നിന്ന് കഷ്ടിച്ച് 3%  അൾട്രാമറൈൻ മാത്രമേ കിട്ടിയിരുന്നുളളു എന്നതിനാൽ വിലയിൽ സ്വർണ്ണത്തിനു തുല്യമായിരുന്നു.
ഇന്ന്,  വിപണിയിൽ സുലഭമായുളള പല കൃത്രിമ നീലവർണ്ണങ്ങളിൽ ഒന്നു മാത്രമാണ്  അൾട്രാമറൈൻ.
രസതന്ത്രം രംഗത്ത്
1830കളിൽ ഗിമേറ്റ്, ഗെംലിൻ എന്ന രണ്ടു രസതന്ത്രജ്ഞർ കൃത്രിമ നീലവുമായി രംഗത്തെത്തി.
കവോലിൻ എന്ന കളിമണ്ണിനോടൊപ്പം ആവശ്യാനുസരണം സോഡിയെ സൾഫേറ്റും സോഡിയം നൈട്രേറ്റും ഗന്ധകവും, കരിയും  കൂട്ടി യോജിപ്പിച്ച്  ചൂളക്കു വെച്ചാണ്  അൾട്രാമറൈൻ കൃത്രിമമായി ഉണ്ടാക്കുന്നത്.
ചേരുവകളുടെ ഏറ്റക്കുറച്ചിലനുസരിച്ച് നിറഭേദങ്ങളും സാധ്യമാണ്.
കൃതൃമമായി നിർമ്മിച്ച അൾട്രാമറൈൻ .
വയലറ്റ് നിറം ഉപയോഗമേഖലകൾ
ഉരുപ്പടികൾക്ക് നിറമേകാനും ചായക്കൂട്ടുകളും പെയിന്റുകളും ഉണ്ടാക്കാനും ഉപയോഗിക്കുന്നു.
പലപ്പോഴും തൂവെളളത്തുണികളിലും ചുമരുകളിലും കടലാസുകളിലും പ്ളാസ്റ്റിക്കുകളിലും വെട്ടിത്തിളങ്ങുന്ന വെണ്മ നല്കാനായും  ( optical brightner) ചേർക്കാറുണ്ട്.
, അവലംബം ↑ 1911 Encyclopædia Britannica/Ultramarine ↑ Ultramarine Etymology ↑ ↑
നീലം ഗിരി
നീലം കെ. ഗിരി ഒരു ഇന്ത്യൻ പീഡിയാട്രിക് ഹെമറ്റോളജിസ്റ്റ്/ഓങ്കോളജിസ്റ്റും ഫിസിഷ്യൻ-സയന്റിസ്റ്റുമാണ്, അദ്ദേഹം അസ്ഥി മജ്ജ പരാജയ സിൻഡ്രോമുകളെ കുറിച്ച് ഗവേഷണം ചെയ്യുന്നു.
നാഷണൽ ക്യാൻസർ ഇൻസ്റ്റിറ്റ്യൂട്ടിലെ ക്ലിനിക്കൽ ജനറ്റിക്സ് ബ്രാഞ്ചിൽ സ്റ്റാഫ് ക്ലിനിഷ്യൻ ആണ്.
ബോംബെ സർവകലാശാലയിൽ നിന്ന് എംബിബിഎസ്, എംഡി ബിരുദങ്ങൾ നേടിയ ഡോ നീലം ഗിരി അവിടെ ജനറൽ പീഡിയാട്രിക്സിലും ടാറ്റ മെമ്മോറിയൽ കാൻസർ സെന്ററിൽ പീഡിയാട്രിക് ഹെമറ്റോളജി / ഓങ്കോളജിയിലും പ്രാഥമിക പരിശീലനവും നേടി.
സിഡ്നി ചിൽഡ്രൻസ് ഹോസ്പിറ്റൽ, കിംഗ് ഫൈസൽ സ്പെഷ്യലിസ്റ്റ് ഹോസ്പിറ്റൽ ആൻഡ് റിസർച്ച് സെന്റർ, നാഷണൽ ക്യാൻസർ ഇൻസ്റ്റിറ്റ്യൂട്ട് (എൻസിഐ) പീഡിയാട്രിക് ഓങ്കോളജി ബ്രാഞ്ച് എന്നിവിടങ്ങളിൽ അധിക പോസ്റ്റ്ഡോക്ടറൽ പരിശീലനം അവർ പൂർത്തിയാക്കി.
കുട്ടികൾക്കായുള്ള ആൽഫ്രഡ് ഐ. ഡ്യുപോണ്ട് ഹോസ്പിറ്റലിലെ രക്തവും മജ്ജ മാറ്റിവയ്ക്കൽ യൂണിറ്റിലെ സ്റ്റാഫ് ഫിസിഷ്യനായിരുന്നു ഡോ നീലം ഗിരി.
എൻസിഐ ക്ലിനിക്കൽ ജനറ്റിക്സ് ബ്രാഞ്ചിലെ സ്റ്റാഫ് ക്ലിനിക്കാണ് ഡോ നീലം ഗിരി.
എൻസിഐയിൽ ജോലി ചെയ്യുന്ന കാലത്ത്, നാഷണൽ ഹാർട്ട്, ലംഗ്, ബ്ലഡ് ഇൻസ്റ്റിറ്റ്യൂട്ടിന്റെ (എൻഎച്ച്എൽബിഐ) സ്റ്റെം സെൽ ബയോളജി ലബോറട്ടറിയിൽ ഗിരി ജോലി ചെയ്തിട്ടുണ്ട്, അവിടെ ഡയമണ്ട്-ബ്ലാക്ക്ഫാൻ അനീമിയ പോലുള്ള ബയോളജി പാരമ്പര്യമായി ലഭിച്ച അസ്ഥി മജ്ജ പരാജയ സിൻഡ്രോമുകൾ ഉൾപ്പെടെയുള്ള ഗവേഷണ താൽപ്പര്യങ്ങളിൽ ഉൾപ്പെടുന്നു.
ഫാങ്കോണി അനീമിയ, ഡിസ്കെരാറ്റോസിസ് കൺജെനിറ്റ, ഡയമണ്ട് - ബ്ലാക്ക്ഫാൻ അനീമിയ, ഷ്വാച്ച്മാൻ-ഡയമണ്ട് സിൻഡ്രോം എന്നിവയുൾപ്പെടെ ഈ പ്രോട്ടോക്കോളിന്റെ ഭാഗമായി പഠിക്കുന്ന വിവിധ രോഗങ്ങളെ കേന്ദ്രീകരിച്ച് അവൾ ക്ലിനിക്കൽ, ലബോറട്ടറി ഗവേഷണം നടത്തുന്നു.
2021 ജനുവരിയിൽ, COVID-19 വാക്സിൻ സ്വീകരിച്ച ആദ്യത്തെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് (NIH) ജീവനക്കാരിൽ ഒരാളായിരുന്നു ഡോ നീലം ഗിരി.
ബാഹ്യ ലിങ്കുകൾ Interview with the Office of NIH History and Stetten Museum in January 2022 യൂട്യൂബിൽ
നീലം താഴ്‍വര ഇംഗ്ലീഷ് വിലാസം https://ml.wikipedia.org/wiki/Neelam_Valley
ഔദ്യോഗികമായി ഇന്ത്യയുടേതും പാകിസ്താൻ അന്യായമായി കൈവശം വച്ചിരിക്കുന്നതുമായ കാശ്മീർ മേഖലയിലെ 144 കിലോമീറ്റർ നീളമുള്ളതും വില്ലുപോല വളഞ്ഞു കിടക്കുന്നതുമായ ഒരു താഴ്‌വരയാണ് നീലം താഴ്‌വര ( Urdu : وادیِ نیلم ‎).
താഴ്‌വരയിലുടനീളം ഒഴുകുന്ന നീലം നദിയുടെ പേരാണ് താഴ്‌വരയുടെ പേരിനു നിദാനം.
ഈ പട്ടണം കഖാൻ താഴ്‌വരയ്ക്കു സമാന്തരായി കിടക്കുന്ന പാകിസ്താൻ കയ്യേറ്റ പട്ടണമായ മുസാഫറാബാദിന് വടക്കുകിഴക്കായിട്ടാണ് സ്ഥിതി ചെയ്യുന്നത്.
രണ്ടു താഴ്‌വരകളും അതിരുതിരിക്കുന്നത് മഞ്ഞുമൂടിയതും സമുദ്രനിരപ്പിൽ നിന്ന് 4,000 മീറ്റർ (13,000 അടി) വരെ ഉയരമുള്ളതുമായ പർവ്വതങ്ങളാണ്.
നീല സാരി
എം. കൃഷ്ണൻ നായർ സംവിധാനം ചെയ്ത് 1976-ൽ പുറത്തിറങ്ങിയ മലയാളചലച്ചിത്രമാണ് നീലസാരി .
കലാനിലയം കൃഷ്ണൻ നായർ നിർമിചു  അടൂർ ഭാസി, ജോസ് പ്രകാശ്, അടൂർ ഭവാനി, രവികുമാർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
വി ദക്ഷിണാമൂർത്തി സംഗീതസംവിധാനം നിർവഹിച്ചു അഭിനേതാക്കൾ അടൂർ  ഭാസി ജോസ്  പ്രകാശ് അടൂർ  ഭവാനി രവികുമാർ സുമിത്ര അവലംബം ↑ Malayalasangeetham.
04.03.2018-ൽ ശേഖരിച്ചത്.
നീലം ഡിയോ ഡിയോ, 2012 ലെ ഹലിഫാക്സ് ഇന്റർനാഷണൽ സെക്യൂരിറ്റി ഫോറത്തിൽ
സിയേറ ലിയോൺ, നൈഗർ ഗുനിയ എന്നിടങ്ങളിൽ ഡുവൽ അക്രഡിഷനോടെ ഡെൻമാർക്കിന്റേയും കോട്ടെ ലെവോറിന്റേയും ഇന്ത്യൻ പ്രതിനിധി ആയിരുന്നു നീലം ഡിയോ.
നീലം ഡിയോ 1975 ബാച് ഇന്ത്യൻ ഫോറിൻ സെർവീസ് ഓഫീസറാണ്.
ഔദ്യോഗികജീവിതത്തിൽ രണ്ടു തവണ യു.എസ്സിൽ നിയോഗിക്കപ്പെടുകയുണ്ടായി.
ഒരു തവണ ഡി.സി. (1992-1995) യിലും ഒരു തവണ ന്യൂ യോർക്കിലുമായിരുന്നു (2005–2008) നിയോഗിക്കപ്പെട്ടത്.
ന്യൂ യോർക്കിലെ കൺസൂൾ ജെനറലായിരിക്കേ നിക്ഷേപ സൗഹൃത പ്രവർത്തികളിൽ ഏർപ്പെട്ടിരുന്നു.
33 വർഷത്തെ പൊതു സേവനത്തിനു ശേഷം, 2009ൽ അവർ ഗേറ്റ്‍വേ ഹൗസിന്റെ സഹസംരംഭകയായി.
ദി ക്ലൈമറ്റ് ഗ്രൂപ്പിനു വിദഗ്‌ദ്ധോപദേശം നല്കുന്ന സെന്റർ ഫോർ എയർ പവർ സ്റ്റഡീസ് എന്ന സ്വാശ്രയ പ്രതിരോധ ഗവേഷണ സ്ഥാപത്തിലെ വിശിഷ്ടാംഗമാണ്.
ബ്രേക്ത്രൂ എന്ന മനുഷ്യാവകാശ സംഘടനയുടെ ബോർഡ് അംഗം കൂടിയാണ് നീലം ഡിയോ.
നീലം ഡിയോ ഡെൽഹി യൂണിവേഴ്സിറ്റിയിൽ നിന്ന് സാമ്പത്തികശാസ്ത്രത്തിൽ ബിരുദാനന്തര ബിരുദം എടുത്തു.
ഇന്ത്യൻ ഫോറിൻ സെർവീസിൽ ചേരുന്നതിനു മുന്നെ 1971-1974 കാലഘട്ടത്തിൽ കമലാ നെഹ്രു കോളേജിലും ഡെൽഹി യുണിവേഴ്സിറ്റിയിലും സാമ്പത്തികശാസ്ത്രം പഠിപ്പിച്ചു.
ആഫ്രിക്കയെപറ്റിയും, തെക്കു-കിഴക്കൻ ഏഷ്യയേപറ്റിയും, ഇന്ത്യ-യുഎസ് ഉഭയകക്ഷി ബന്ധങ്ങളേപറ്റിയും, ബംഗ്ലാദേശും മറ്റ് സാർക്ക് രാജ്യങ്ങളെപറ്റിയും വ്യക്തമായ അറിവ് നീലം ഡിയോക്കുണ്ടായിരുന്നു.
നയതന്ത്ര ഔദ്യോഗികജീവിതം
നീലം ഡിയോ ഇന്ത്യൻ ഫോറിൻ സെർവീസിൽ ഔദ്യോഗികജീവിതം തുടങ്ങുന്നത് ഇറ്റലിയിലാണ് (1977–1980).
പിന്നീടുള്ള നിയമനങ്ങളിൽ തായ്‍ലാന്റിലെ പോളിറ്റിക്കൽ, പ്രെസ്സ് ഓഫീസർ എന്നീ ഉത്തരവാദിത്തങ്ങൾ അടങ്ങിയിരുന്നു.
വിദേശകാര്യ മന്ത്രാലയത്തിലെ കർത്തവ്യങ്ങൾക്കിടയിടയിൽ ബംഗ്ലാദേശ്, ശ്രീലങ്ക, മ്യാൻമാർ, മാലിദ്വീപുകൾ എന്നിവിടങ്ങളിലേക്ക് ജോയിന്റ് സെക്രട്ടറിയായി സ്ഥാനം വഹിച്ചിരുന്നു.
ആദ്യം ഡെൻമാർക്കിന്റേയും (1996–99), പിന്നീട് കോട്ടേ ലെവോയിറിന്റേയും (1999–2002), സിയേറ ലിയോണിൽ കൺകറന്റ് അക്രഡിറ്റേഷനോടുകൂടി അംബാസഡർ ആയി നിയോഗിക്കപ്പെട്ടിരുന്നു.
അവസാനമായി നിയോഗിക്കപ്പെട്ടത് ന്യൂയോർക്കിലെ കൺസോൾ ജെനെറലായാണ് (2005–08).
അമേരിക്കയിലെ യുഎസ് കോൺഗ്രസും തിങ്ക് ടാങ്കുകളും യൂണിവേഴ്സിറ്റികളുമായി നയതന്ത്ര വിഷയങ്ങളിൽ സഹകരിക്കുക എന്നത് അവരുടെ പ്രത്യേക ഉത്തരവാദിത്തങ്ങളിൽ ഒന്നാണ്.
പ്രസിദ്ധീകരണങ്ങളും അവതരണങ്ങളും
ഇന്ത്യയുടെ സാമ്പത്തിക ഉന്നമനവും, ആഗോള രാഷ്ട്രീയവുമായി ബന്ധപ്പെട്ട വിഷയങ്ങളിൽ നിരന്തരം ഇടപെടുന്ന വ്യക്തിയാണ് നീലം ഡിയോ.
ഗേറ്റ്‍വേ ഹൗസ്, ന്യൂസ് വീൿ, റെഡ്ഡിഫ്.
കോം, പ്രഗതി എന്നീ പ്രസിദ്ധീകരണങ്ങളിലായി ധാരാളം ലേഖനങ്ങൾ പ്രസിദ്ധീകരിക്കപ്പെട്ടിട്ടുണ്ട്.
പൊതുവേദികളിലും ബിബിസി, സിഎൻഎൻ-ഐബിഎൻ എന്നീ ടീവി ചാനലുകളിലും പങ്കെടുത്തിട്ടുണ്ട്.
സെൻട്രൽ ഇലക്ട്രിസിറ്റി റെഗുലേറ്ററി കമ്മീഷന്റെ മുൻ ചെയർമാൻ ആയിരുന്ന ഇന്ത്യൻ അഡ്മിനിസ്ട്രേറ്റീവ് സർവീസ് ഓഫീസർ പ്രമോദ് ദിയോവിനോട് നീലാം ഡിയോ വിവാഹം ചെയ്തിരിക്കുന്നു.
പെൻസിൽവാനിയയിലെ ലെഹൈ യൂണിവേഴ്സിറ്റിയിലെ പൊളിറ്റിക്കൽ സയൻസ് അസോസിയേറ്റ് പ്രൊഫസറായ നന്ദി ഡിയോ ആണ് അവരുടെ ഏക മകൾ.
അനുബന്ധം ↑ ↑ ↑ ↑ ↑ ↑ ↑ ↑
നീലം നദി ഇംഗ്ലീഷ് വിലാസം https://ml.wikipedia.org/wiki/Neelum_River
ഇന്ത്യയിലെയും പാകിസ്താന്റെ അനധികൃത നിയന്ത്രണത്തിലുള്ള കശ്മീർ മേഖലകളിലെയും ഒരു നദിയാണ് നീലം നദി ( ഹിന്ദി : नीलम नदी , ഉർദു : دریائے نیلم ‬ ), or Kishanganga ( ഹിന്ദി : कृष्णगंगा नदी , ഉർദു : کرشن گنگا ندی ‬ ).
ഇന്ത്യൻ നഗരമായ ഗുരൈസിൽ നിന്നാരംഭിച്ച് ആരംഭിച്ച് പാകിസ്താൻ കൈവശത്തിലുള്ള ഇന്ത്യൻ നഗരമായ മുസാഫറാബാദിന് സമീപത്തുവച്ച് ഇത് ഝലം നദിയുമായി ലയിക്കുന്നു.
ജലമാർഗ്ഗം
ഇന്ത്യൻ ഭരണത്തിലുള്ള ജമ്മു കശ്മീരിലെ സോനമാർഗിന് സമീപമുള്ള കൃഷൻസാർ തടാകത്തിൽ നിന്നാണ് നീലം നദി ഉത്ഭവിക്കുന്നത്.
ഇത് വടക്ക് ഭാഗത്തേക്ക് തുലയിൽ താഴ്‌വരയിലെ ബഡോബ് ഗ്രാമത്തിലേക്ക് ഒഴുകുകയും അവിടെ ദ്രാസ് പട്ടണത്തിന്റ ഭാഗത്തുവച്ച് നിന്ന് ഒരു പോഷകനദിയുമായി ചേരുകയും ചെയ്യുന്നു.
ശേഷം ഇത് കശ്മീരിലെ നിയന്ത്രണ രേഖയ്ക്ക് സമാന്തരമായി പടിഞ്ഞാറു ഭാഗത്തേയ്ക്ക് ഒഴുകുന്നു.
ഒഴുകുന്ന വഴിയിൽ നിരവധി ഹിമാനികളിൽനിന്ന് ഉറവെടുക്കുന്ന ഒട്ടനവധി നീർച്ചാലുകളാണ് ഈ നദിയെ പോഷിപ്പിക്കുന്നത്.
നിയന്ത്രണ രേഖയിലെ ഗുരസ് മേഖലയിൽ ഇത് പാകിസ്താൻ കൈവശം വച്ചിരിക്കുന്നതും ആസാദ് കശ്മീർ എന്നു വിശേഷിപ്പിക്കുന്നതുമായ ഇന്ത്യൻ പ്രദേശത്തേയ്ക്കു പ്രവേശിക്കുന്നു.
പിന്നീട് അത് വീണ്ടും നിയന്ത്രണ രേഖയ്ക്ക് സമാന്തരമായി പടിഞ്ഞാറോട്ടൊഴുകി ശാരദയിലൂടെ കടന്നുപോകുന്നു.
ശാരദ പിന്നിട്ടശേഷം, ഇത് ഒരു തെക്കുപടിഞ്ഞാറൻ ദിശയിലേക്ക് വളഞ്ഞ് തിത്വാളിനു സമീപത്ത് നിയന്ത്രണ രേഖയിലൂടെ സഞ്ചരിക്കുന്നു.
വീണ്ടും വടക്കു പടിഞ്ഞാറേ ദിശയിലേയ്ക്കു വളയുന്ന നദി മുസാഫറാബാദിലെ ഝലം നദിയിലേയ്ക്കു ചേരുന്നതിനായി വിശാലമായ ഒരു അർദ്ധവൃത്താകൃതി പ്രാപിക്കുന്നു.
ആകെ 245 കിലോമീറ്റർ നീളമുള്ള നീലം നദിയുടെ 50 കിലോമീറ്റർ ഭാഗം ഇന്ത്യൻ ഭരണത്തിലുള്ള കശ്മീരിലൂടെയും ബാക്കി 195 കിലോമീറ്റർ പാകിസ്താൻ കൈവശപ്പെടുത്തിയ അധിനിവേശ കശ്മീരിലൂടെയുമാണ് ഒഴുകുന്നത്.
മത്സ്യവൈവിധ്യം
നീലം നദിയിൽ വൈവിധ്യമാർന്ന മത്സ്യയിനങ്ങൾ ധാരാളമായി കാണപ്പെടുന്നു.
നദി ഏതാണ്ട് പൂർണ്ണമായും നിയന്ത്രണരേഖയിലൂടെ കടന്നുപോകുന്നതിനാൽ കശ്മീർ സംഘർഷം ഒരു പ്രധാന കാരണമായി ഇവിടുത്തെ നിവാസികൾക്കിടയിൽ അനിശ്ചിതത്വം അനുഭവപ്പെടുന്നതിനാൽ അവരിൽ പലരും മറ്റു സുരക്ഷിത സ്ഥലങ്ങളിലേക്ക് കുടിയേറിയിട്ടുണ്ട്.
ഇത് നദീതീരങ്ങളെ ജനസംഖ്യ കുറയുന്നതിനു കാരണമാകുകയും നദിയിലെ മത്സ്യസമ്പത്തിന്റെ വളർച്ചയ്ക്ക് അനുയോജ്യമായ അവസ്ഥയിലെത്തിക്കുകയും ചെയ്യുന്നു.
നീലം നദിയിൽ കാണപ്പെടുന്ന നിരവധി മത്സ്യയിനങ്ങളിൽ ഏറ്റവും പ്രസിദ്ധമായവ ഇവയാണ്: തവിട്ടു ട്രൗട്ട് ( Salmo trutta ) റെയിൻബോ ട്രൗട്ട് ( Oncorhynchus mykiss ) സ്നോ ട്രൗട്ട് ( Schizothorax plagiostomus ) ഷഡ്ഡ്ഗൺ അന്യൂർ നീലം താഴ്വര
കാശ്മീർ മേഖലയിൽ നീലം നദിയോരത്തെ ഒരു ഹിമാലയൻ ഗിരികന്ദരമാണ് നീലം താഴ്വര .
ഏകദേശം 250 കിലോമീറ്റർ നീളമുള്ള ഈ ഹരിതാഭവും ഫലഭൂയിഷ്ഠവുമായ താഴ്‌വര മുസാഫറാബാദിൽ നിന്ന് അത്മുഖാമിലേക്കും അതിനപ്പുറത്ത് താവോബട്ടിലേക്കും നീളുന്നു.
സ്വാത്, ചിത്രാൾ എന്നിവപോലെ അത്യാകർഷകമായ വിനോദസഞ്ചാര കേന്ദ്രങ്ങളിലൊന്നാണിതെങ്കിലും ദുഷ്കരമായ പാതകളാൽ ഈ പ്രദേശം പുറം ലോകത്തിന് അപ്രാപ്യമാണ്.
2005-ലെ ഭൂകമ്പം ഈ പ്രദേശത്തെ സാരമായി ബാധിക്കുകയും റോഡുകളും പാതകളും അവശിഷ്ടങ്ങൾകൊണ്ടു നിറഞ്ഞതിനാൽ പുറം ലോകത്തിൽ നിന്ന് വിഛേദിക്കപ്പെടുകയും ചെയ്തിരുന്നു.
അധിനിവേശ സർക്കാരിന്റെ നേതൃത്വത്തിൽ ഇപ്പോൾ അന്താരാഷ്ട്ര നിലവാരമുള്ള റോഡിന്റെ നിർമ്മാണം ഇവിടെ പുരോഗമിക്കുന്നുണ്ട്.
അവലംബം ↑ {{ cite web }} :  CS1 maint: unrecognized language ( link ) ↑ ↑ ↑ ↑
നീല വ്യാളി ഇംഗ്ലീഷ് വിലാസം https://ml.wikipedia.org/wiki/Orthetrum_glaucum
ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള കല്ലൻ തുമ്പികളിൽ ഒരിനമാണ് നീല വ്യാളി ( ശാസ്ത്രീയനാമം : Orthetrum glaucum ) .
ഇന്ത്യയിലെ വനപ്രദേശങ്ങളിൽ ഇവയെ സാധാരണയായി കാണാം .
ആൺതുമ്പി:  ശിരസ്സിന് തവിട്ടു കലർന്ന കറുപ്പ് നിറമാണ്.
കരിംപച്ച നിറത്തിലുള്ള കണ്ണുകളുടെ മുകൾ ഭാഗത്തായി ചുവപ്പ് കലർന്ന തവിട്ട് നിറം കാണാം.
ഉരസ്സിന് കറുപ്പ് നിറമാണ്.
ഉദരത്തിന് വിളറിയ നീല നിറമാണുള്ളത്.
ഉദരത്തിലും ഉരസ്സിലും pruinescence ആവരണം കാണാം.
ഉദരത്തിന്റെ അവസാന ഖണ്ഡങ്ങൾക്ക് കറുപ്പ് നിറമാണുള്ളത്.
ചിറകുകളുടെ അഗ്രഭാഗത്തുള്ള തവിട്ട് നിറം ഒഴിച്ചാൽ ചിറകുകൾ സുതാര്യമാണ്.
കാലുകൾക്ക് കറുപ്പ് നിറമാണ് .
പെൺതുമ്പിയുടെ ശിരസ്സിന് തവിട്ട് നിറമാണ്.
തവിട്ട് നിറത്തിലുള്ള ഉരസ്സിലും ഉദരത്തിലും മഞ്ഞയും കടും തവിട്ടും നിറങ്ങളിലുള്ള അടയാളങ്ങൾ കാണാം .
കാട്ടരുവികളോട്  ചേർന്നുള്ള ചതുപ്പ് നിലങ്ങളാണ് ഇവയുടെ പ്രജനനകേന്ദ്രങ്ങൾ.
മെയ് തുടങ്ങി ഒക്ടോബർ വരെയുള്ള മാസങ്ങളിലാണ് ഇവ സജീവമാകുന്നത് .
ചിത്രശാല ഇണചേരുന്നു ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ Media related to Orthetrum glaucum at Wikimedia Commons Orthetrum glaucum എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
നീലം ജസ്‌വന്ത് സിങ്ങ്
ഇന്ത്യയിൽ നിന്നുള്ള പ്രശസ്തയായ ഡിസ്കക് കായികതാരമാണ് നീലം ജസ്‌വന്ത് സിങ്ങ് ഇംഗ്ലീഷ്: Neelam Jaswant Singh (ജനനം 8 ജനുവരി1971)  ഫർമാനയിലാണ് ജനിച്ചത്.
ഡിസ്കസ് ത്രോയിൽ നീലത്തിന്റെ ഏറ്റവും കൂടിയ ദൂരം 64.55 മീറ്ററാണ്.
2002  ബുസാൻ ഏഷ്യൻ ഗെയിംസിലാണ് ഇത് സ്ഥാപിച്ചത്.
2005 ലെ ലോക ചാമ്പ്യൻഷിപ്പിനിടയിൽ നിരോധിതമരുന്നായ പെമോലിൻ കഴിച്ചതിനു പിടിയിലായി.
1998ൽ ബാങ്കോക്ക് ഏഷ്യൻ ഗെയുംസിൽ വെങ്കലമെഡൽ നേടി.
കസാഖിസ്ഥാനിലെ അൽമാത്തിയിൽ നടന്ന കൊസനോവ അന്താരാഷ്ട്ര മത്സരത്തിൽ സ്വർണ്ണം നേടാനായി.
20ഹാ00 ആഗസ്തിൽ ജക്കാർത്തയിൽ നടന്ന ഏഷ്യൻ ട്രാക്ക് ആൻഡ് ഫീൽച്ഡ് മത്സരത്തിൽ സ്വർണ്ണം നേടി.
1971 ജനുവരി 8 നു പഞ്ചാബിലെ ഫർമാനയിൽ ജനിച്ചു.
സ്വന്തംകോച്ചായ ജസ്വന്ത് സിങ്ങിയെ വിവാഹം കഴിച്ചു.
1998ല്ല് അർജ്ജുന അവാർഡ് നൽകി രാജ്യം ആദരിച്ചു.
താരിഖ് റമദാൻ ഇംഗ്ലീഷ് വിലാസം https://ml.wikipedia.org/wiki/Tariq_Ramadan
യഥാർ‍‌ത്ഥ നാമം താരിഖ് സ‌ഈദ് റമദാൻ .
പ്രമുഖ യൂറോപ്യൻ ബുദ്ധിജീവിയും മുസ്‌ലിം ദൈവശാസ്ത്രജ്ഞനും.
സ്വിറ്റ്സർലാൻറിലെ ജനീവയിൽ 1962 സെപ്റ്റംബർ 26-ന് ജനനം.
ഇസ്‌ലാമിക സമൂഹത്തിൻറെ ആന്തരികമായ ബഹുസ്വരതയെ ഉയർ‍‌ത്തിപ്പിടിക്കുന്ന പണ്ഡിതരിലൊരാളും യൂറോപ്യൻ മുസ്‌ലിംകൾ പുതുതായി ഒരു യൂറോപ്യൻ ഇസ്ലാം രൂപവത്കരിക്കേണ്ടതിൻറെ ആവശ്യകതയെക്കുറിച്ച് ഊന്നിപ്പറയുന്ന ബുദ്ധിജീവിയുമാണ് താരിഖ് റമദാൻ.
ഇസ്‌ലാമിക ചിന്തയുടെ നവീകരണത്തിനും ഇസ്‌ലാമിക പാഠങ്ങളുടെ പുനർ‌വായനക്കും ആഹ്വാനം ചെയ്യുന്നതിനാൽ മുസ്‌ലിം മാർട്ടിൻ ലൂഥർ എന്ന് വിളിക്കപ്പെടുന്നു.
ഇരുപത്തൊന്നാം നൂറ്റാണ്ടിനെ നന്നായി സ്വാധീനിക്കുന്ന 100 പ്രമുഖ വ്യക്തികളിലൊരാളായി അമേരിക്കയിലെ ടൈം വാരിക അദ്ദേഹത്തെ തെരെഞ്ഞെടുത്തിരുന്നു.
മുസ്ലിം ബ്രദർ‌ഹുഡ് സ്ഥാപകനായ ഹസനുൽ ബന്നയുടെ പൗത്രനും ബ്രദർ‌ഹുഡ് നേതാവായിരുന്ന സ‌ഈദ് റമദാൻറെ പുത്രനുമാണ് താരിഖ് റമദാൻ.
ഈജിപ്ഷ്യൻ പ്രസിഡൻറായിരുന്ന ഗമാൽ അബ്ദുന്നാസറിൻറെ കാലത്ത് ബ്രദർ‍‌ഹുഡ് ആക്റ്റിവിസത്തിൻറെ പേരിൽ ഈജിപ്തിൽ നിന്നും സ്വിറ്റ്സർലാൻറിലേക്ക് നാടു കടത്തപ്പെട്ടയാളായിരുന്നു സ‌ഈദ് റമദാൻ.
സ്വിറ്റ്സർലാന്റിലെ ജനീവയിൽ വെച്ചാണ് താരിഖ് പിറക്കുന്നത്.
ഒരു വർ‌ഷം നേരത്തേ ബിരുദം കരസ്ഥമാക്കിയ താരിഖ് ജനീവ യൂനിവേഴ്സിറ്റിയിൽ നിന്ന് തത്വചിന്തയും സാഹിത്യവും സാമൂഹ്യശാസ്ത്രവും അഭ്യസിച്ചു.
ഫ്രഞ്ച് സാഹിത്യത്തിലും തത്ത്വചിന്തയിലും ബിരുദാനന്തര ബിരുദം നേടിയ അദ്ദേഹത്തിൻറെ പി.എച്.ഡി അറബിഭാഷയിലും ഇസ്‌ലാമിക പഠനങ്ങളിലുമായിരുന്നു.
കൂടാതെ ഈജിപ്തിലെ അൽ‌-അസ്‌ഹർ യൂനിവേഴ്സിറ്റിയിൽ നിന്ന് അറബിയിലും ഇസ്‌ലാമിക പഠനങ്ങളിലും ബിരുദം നേടിയിട്ടുണ്ട്.
വീക്ഷണങ്ങൾ യൂറോപ്യൻ ജീവിതത്തിലെ മുസ്‌ലിം ഇടങ്ങളെക്കുറിച്ചുള്ള അന്വേഷണങ്ങളാണ് താരിഖ് റമദാനെ വ്യത്യസ്തനാക്കുന്നത്.
യൂറോപ്യൻ മുസ്‌ലിംകൾ അവിടുത്തെ സാംസ്കാരിക സാമൂഹ്യാന്തരീക്ഷവുമായി ഒത്തു പോകുന്ന വിധത്തിൽ ഇസ്‌ലാമിനെയും ഇസ്‌ലാമിക പാഠങ്ങളേയും പുനർ‌വ്യാഖ്യാനിക്കണമെന്നാണ് അദ്ദേഹത്തിൻറെ പക്ഷം.
സാമ്പ്രദായികമായ ഇസ്‌ലാമിക വ്യാഖ്യാനങ്ങളിൽ ഇസ്‌ലാമികേതരമായ സാം‌സ്കാരിക ഘടകങ്ങൾ ശക്തമായി സ്വാധീനിക്കുന്നുണ്ടെന്നും അതിനാൽ ശരീഅത്തിൻറെ രണ്ട് അടിസ്ഥാന സ്രോതസ്സുകളായ ഖുർആനേയും സുന്നത്തിനേയും അടിസ്ഥാനപ്പെടുത്തി ഇസ്‌ലാമിക വിജ്ഞാനീയങ്ങളെ അപനിർ‌മിക്കണമെന്നും അദ്ദേഹം ആവശ്യപ്പെടുന്നു.
വധശിക്ഷയുടെ എല്ലാ രൂപങ്ങളേയും താരിഖ് റമദാൻ എതിർക്കുന്നു .
ഇസ്‌ലാമിക ലോകം വധശിക്ഷ അടക്കമുള്ള ഹുദൂദ് ശിക്ഷാ സമ്പ്രദായങ്ങൾ നടപ്പാക്കുന്നതിന് മൊറൊട്ടോറിയം പ്രഖ്യാപിക്കണമെന്ന അദ്ദേഹത്തിൻറെ ആഹ്വാനം ഇസ്‌ലാമിക ചിന്തകർക്കിടയിൽ വിവാദത്തിന് തിരി കൊളുത്തിയിരുന്നു.
ലോകത്തെ ദാറുൽ ഇസ്‌ലാമെന്നും ദാറുൽഹർ‌ബെന്നും രണ്ടായി തിരിക്കുന്ന ക്ലാസ്സിക്കൽ ഇസ്‌ലാമിക വീക്ഷണത്തെ താരിഖ്‍ ശക്തമായി എതിർ‌ക്കുന്നു.
ഇറാഖ് യുദ്ധത്തെ എതിർ‌ത്തതിനെത്തുടർന്ന് നോട്ടർ ഡാം യൂനിവേഴ്സിറ്റിയിൽ വിസിറ്റിങ് പ്രഫസറായിരുന്ന അദ്ദേഹത്തിൻറെ വിസ അമേരിക്കൻ അധികൃതർ തടഞ്ഞു വെച്ചത് വിവാദമായിരുന്നു.
രചനകൾ In the Footsteps of the Prophet: Lessons from the Life of Muhammad , 2007.
ISBN 978-0-19-530880-8 Western Muslims and the future of Islam , 2004.
ISBN 0-19-517111-X To Be a European Muslim , 1999.
ISBN 0-86037-300-2 Islam, the West, and the Challenge of Modernity , 2001.
ISBN 0-86037-311-8 Radical Reform,Islamic Ethics and Liberation , 2009.
ISBN 978-0-19-533171-4 താരിഖ് റമദാനെക്കുറിച്ചുള്ള രചനകൾ Faut-il faire taire Tariq Ramadan ?
, Aziz Zemouri ; ISBN 2-84187-647-0 Frère Tariq : Discours, stratégie et méthode de Tariq Ramadan , Caroline Fourest ; ISBN 2-246-66791-7 Frère Tariq Archived 2007-11-12 at the Wayback Machine .
, Extraits exclusifs, Un livre de Caroline Fourest, L'Express , October 18, 2004 Le sabre et le coran, Tariq Ramadan et les frères musulmans à la conquéte de l'Europe , Paul Landau , 2005, ISBN 2-268-05317-2 Lionel Favrot : Tariq Ramadan dévoilé - hors série de Lyon Mag'.
Jack-Alain Léger , Tartuffe fait Ramadan , Denoël, 2003, À contre CORAN , livre de Jack-Alain Léger, mars 2004, collection « Hors de moi », éditions HC Tariq Ramadan und die Islamisierung Europas , Ralph Ghadban ; ISBN 3-89930-150-1 Wie is er bang voor Tariq Ramadan?
, [Paul Berman], 2007, ISBN 978-90-290-8063-7 പുറമേക്കുള്ള കണ്ണികൾ ഔദ്യോഗിക വെബ്സൈറ്റ്
താരെ സമീൻ പർ ഇംഗ്ലീഷ് വിലാസം https://ml.wikipedia.org/wiki/Taare_Zameen_Par
2007-ൽ പുറത്തിറങ്ങിയ ഹിന്ദി ചലച്ചിത്രമാണ് ' താരെ സമീൻ പർ' (ഹിന്ദി:तारे ज़मीन पर).
ആമിർ ഖാൻ സം‌വിധാനം ചെയ്ത ഈ ചിത്രത്തിന്റെ തിരക്കഥ നിർ‌വ്വഹിച്ചത് അമോൽ ഗുപ്തയാണ്‌.
കഥയുടെ ആശയം അമോൽ ഗുപ്തയും അദ്ദേഹത്തിന്റെ ഭാര്യയായ ദീപാ ഭാട്ട്യയും ചേർന്നാണ് രൂപവത്കരിച്ചത്.
പ്രസൂൺ ജോഷിയുടെ ഗാനങ്ങൾക്ക് സംഗീതം പകർന്നത് ശങ്കർ-എഹ്സാൻ-ലോയ് ത്രയമാണ്‌.
എട്ട് വയസ്സായ ഇഷാൻ ( ദർശീൽ സഫാരി ) എന്ന കുട്ടി ഡിസ്ലെക്സിയ (dyslexia) എന്ന പഠനവൈകല്യ പ്രശ്നം മൂലം    അനുഭവിക്കുന്ന പ്രയാസങ്ങളും,  മതാപിതാക്കളോ മറ്റു അദ്ധ്യാപകരോ തിരിച്ചറിയാതിരുന്ന ഈ അസുഖം, പുതുതായി വന്ന നികുംഭ് ( ആമിർ ഖാൻ ) എന്ന അദ്ധ്യാപകൻ മനസ്സിലാക്കി പഠനവൈകല്യത്തിൽ നിന്ന് ഇഷാനെ മോചിപ്പിക്കുന്നതും അവനിലെ പ്രതിഭയെ കണ്ടെത്തുന്നതുമാണ്‌ 'താരെ സമീൻ പർ' എന്ന ചലച്ചിത്രത്തിൻറെ ഇതിവൃത്തം.
വടക്കേ അമേരിക്ക , ബ്രിട്ടൻ , ഓസ്ട്രേലിയ എന്നിവിടങ്ങളിലെ ഈ ചിത്രത്തിന്റെ വീഡിയോ വിതരണാവകാശം അന്തർദേശീയ സ്റ്റുഡിയോ ആയ വാൾട്ട് ഡിസ്‌നി കമ്പനി വാങ്ങുകയുണ്ടായി.
ഒരു വിദേശ സ്റ്റുഡിയോ, ഭാരതത്തിൽ നിന്നുള്ള ഒരു ചലച്ചിത്രത്തിന്‌ ആദ്യമായാണ്‌  വീഡിയോ വിതരണാവകാശം വാങ്ങുന്നത്.
2008-ലെ ഏറ്റവും നല്ല സിനിമക്കുള്ള ഫിലിംഫെയർ പുരസ്കാരം താരെ സമീൻ പർ നേടി.
കൂടാതെ ഡൽഹി സർക്കാർ ഈ ചിത്രത്തെ നികുതിയിൽ നിന്ന് ഒഴിവാക്കുകയും ചെയ്തു.
ഇഷാൻ നന്ദകിഷോർ അവസ്തി എന്ന എട്ടു വയസ്സുകാരനായ സ്കൂൾ വിദ്യാർത്ഥിക്ക് സ്കൂളിൽ പോകുന്നതും പഠിക്കുന്നതും എപ്പോഴും തീരെ അസുഖകരമായി അനുഭവപ്പെടുന്നു.
എല്ലാ വിഷയങ്ങളും അവന്‌ ബുദ്ധിമുട്ട് നിറഞ്ഞതും, പരീക്ഷകളിലൊക്കെ അവൻ പരാജയപ്പെടുകയുമാണ്‌ .
പന്ത് ഒരു നേ‌ർ‌വരയിലൂടെ എറിയുന്നത് പോലുള്ള സാധാരണ കുട്ടികൾക്ക് ചെയ്യാൻ കഴിയുന്ന കാര്യങ്ങൾ പോലും ഇഷാന്‌ പിഴക്കുകയാണ്‌.
എന്നാൽ അദ്ധ്യാപകരും ഇഷാന്റെ സഹപാഠികളും അവനെ മറ്റുള്ളവരുടെ കൂടെയെത്താനും പഠനകാര്യങ്ങളിൽ ശ്രദ്ധയുള്ളവനാക്കാനും ശ്രമിക്കുന്നതിന്‌ പകരം അവനെ കളിയാക്കാനും വേദനിപ്പിക്കാനുമാണ്‌ താത്പര്യം കാട്ടുന്നത്.
അതേസമയം ഇഷാന്റെ സ്വകാര്യ ലോകം നിറങ്ങളുടെയും വരകളുടെയും മായാജാലം കൊണ്ട് സമ്പന്നമാണ്‌.
മറ്റുള്ളവരാരും ഇഷാനെ ഇതിലൊന്നും അഭിനന്ദിക്കുന്നുമില്ല.
വീട്ടിലായാലും കാര്യം വ്യത്യസ്തമല്ല.
അച്ഛനും അമ്മയും ഇഷാനെ കുറിച്ച് വലിയ പ്രതീക്ഷയാണ്‌.
ഇഷാന്റെ മൂത്ത സഹോദരൻ മിടുക്കനും പഠനകാര്യത്തിൽ മാത്രമല്ല കായിക ഇനങ്ങളിലും മികവ് കാണിക്കുന്നവനാണ്‌.
അതിനാൽ മാതാപിതാക്കൾ മൂത്തമകന്റെ മിടുക്കും ചുറുചുറുക്കും ഇഷാനെ ഇടക്കിടക്ക് ഓർമ്മപ്പെടുത്തിക്കൊണ്ടിരിക്കും.
സ്കൂളിലെ മോശം പ്രകടനം കാരണം മകനെ ബോർഡിംഗിൽ‍ ചേർത്ത് കൂടുതൽ അച്ചടക്കവും പഠനനിലവാരവും നൽകാൻ തീരുമാനിക്കുകയാണ്‌ മതാപിതാക്കൾ.
എന്നാൽ ബോർഡിംഗ് സ്കൂളിലും കാര്യങ്ങൾ വ്യത്യസ്തമായിരുന്നില്ല.
ഭയവും നിരാശയും അതോടൊപ്പം രക്ഷിതാക്കളെ പിരിഞ്ഞ് നിൽക്കുന്നതും അവന്റെ കാര്യം കൂടുതൽ വഷളാക്കി.
ആ ഇടക്കാണ്‌ സ്കൂളിൽ താത്കാലികമായി പുതിയ കലാധ്യാപകൻ റാം ശങ്കർ നികുംഭ് എന്ന നികുംഭ് സർ( ആമിർ ഖാൻ ) വരുന്നത്.
കുട്ടികളെ പഠിപ്പിക്കുന്നതിൽ പ്രത്യേക ശൈലി സ്വീകരിക്കുന്നതിനാൽ നികുംഭ് പെട്ടെന്ന് തന്നെ വിദ്യാർത്ഥികളുടെ പ്രിയപ്പെട്ട സാർ ആയി മാറി.
ക്ലാസിൽ സന്തോഷവാനല്ലാതെയും ഒന്നിലും പ്രതികരിക്കാതെയും ഇരിക്കുന്ന ഇഷാനെ നികുംഭ് സാർ ആദ്യമേ ശ്രദ്ധിച്ചിരുന്നു.
ഇഷാന്റെ മുൻ ക്ലാസുകളിൽ ചെയ്ത വർക്കുകളും മറ്റും പരിശോധന നടത്താൻ ഇത് നികുംഭിനെ പ്രേരിപ്പിച്ചു.
അതിൽ നിന്ന് മനസ്സിലായത് ഇഷാന്റെ ഈ പരാജയം ഡിസ്ലെക്സിയ എന്ന പഠന വൈകല്യത്തിന്റെ പ്രതിഫലനമാണ്‌ എന്നായിരുന്നു.
ഒരു ദിവസം നികുംഭ് ഇഷാന്റെ മതാപിതാക്കളെ സന്ദർശിച്ച് അവന്റെ ചിത്രരചനകളുടെ കൂടുതൽ ശേഖരം കാണുണമെന്ന് ആഗ്രഹം പ്രകടിപ്പിക്കുന്നു.
നികുംഭ് ഇഷാന്റെ ചിത്രരചനകൾ‍ കണ്ട് അത്ഭുതപ്പെടുകയാണ്‌.
ഇഷാൻ പ്രതിഭയുള്ള കുട്ടിയാണെന്നും പക്ഷേ അവന്റെ ബുദ്ധിയിൽ മറ്റുകുട്ടികളെപോലെയല്ല വിവരങ്ങളുടെ പ്രക്രിയ നടക്കുന്നതെന്നും വ്യത്യാസമുണ്ടെന്നും നികുംഭ് ഇഷാന്റെ രക്ഷിതാക്കളെ പറഞ്ഞ് മനസ്സിലാക്കുന്നു.
ഡിസ്ലെക്സിയ എന്നത് ബുദ്ധിക്കുറവുമായി ബന്ധപ്പെട്ടതെല്ലന്നും അത് ഞരമ്പ് സംബന്ധമായ ഒരു പ്രത്യേക അവസ്ഥയാണെന്നും അദ്ദേഹം വിശദീകരിക്കുന്നു.
ഇഷാന്റെ പഠന വിജയത്തിനായി പ്രത്യേക ട്യൂഷൻ നൽകാൻ ഒരുക്കമാണെന്ന് നികുംഭ് രക്ഷിതാക്കളെ അറിയിക്കുന്നു.
മകന്റെ പ്രശ്നം എന്താണെന്നുള്ളത് ഒരു ഉദാഹരണത്തിലൂടെ അദ്ദേഹം വെളിപ്പെടുത്തുന്നു.
ഒരു പെട്ടിക്ക് മുകളിലായി എഴുതിയിട്ടുള്ള ജപ്പാൻ ഭാഷയിലുള്ള വാചകം വായിക്കാൻ ഇഷാന്റെ അച്ഛനോട് നികുംഭ് ആവശ്യപ്പെടുന്നു.
തനിക്ക് അത് വായിക്കാൻ കഴിയില്ല എന്ന് പറയുന്ന ഇഷാൻറെ അച്ഛൻ നന്ദ കിഷോറിനെ ( വിപിൻ ശർമ്മ ) ‍കളിയാക്കുകയാണ്‌ നികുംഭ്.
ഇതേ സാഹചര്യമാണ്‌ നിങ്ങളുടെ മകൻ ഓരോ ദിവസവും അനുഭവിക്കുന്നതെന്നും നികുംഭ് ബോധ്യപ്പെടുത്തുന്നു.
ഒരു ദിവസം നികുംഭ് ക്ലാസിൽ ഡിസ്ലെക്സിയ എന്ന വിഷയം വിശദീകരിക്കുകയും ഡിസ്ലെക്സിയ ബാധിച്ച പ്രഗല്ഭരായ ചില ആളുകളുടെ ലിസ്റ്റ് കുട്ടികൾക്ക് നൽകുകയും ചെയ്തു.
അവയിൽ ആൽബർട്ട് ഐൻസ്റ്റൈൻ , ലിയനാർഡോ ഡാ വിഞ്ചി , വാൾട്ട് ഡിസ്നി , അഗത ക്രിസ്റ്റി , തോമസ് ആൽ‌വ എഡിസൺ , പാബ്ലോ പിക്കാസോ എന്നിവർ ഉൾപ്പെടുന്നു.
അന്ന് ക്ലാസ് കഴിഞ്ഞ് എല്ലാവരും പിരിഞ്ഞ് പോവുമ്പോൾ ഇഷാനെ പ്രത്യേകം വിളിച്ച് നിൽക്കാൻ‍ പറയുകയും താനും ഡിസ്‌ലക്സ്യയാണ്‌ അനുഭവിക്കുന്നതെന്നും ഇഷാനോട് പറയുന്നു.
സ്കൂൾ പ്രിൻസിപ്പലിനേയും നികുംഭ് ഈ വിവരം അറിയിക്കുന്നു.
പ്രിൻസിപ്പലിന്റെ അനുമതിയോടെ ഇഷാന്‌ പ്രത്യേക രീതികൾ (ഡിസ്‌ലക്സ്യയുടെ രംഗത്തുള്ളവർ വികസിപ്പിച്ച ടെക്‌നിക്) സ്വീകരിച്ച് പരിശീലനം നൽകുന്നു.
അധികം വൈകാതെ ഇഷാൻ ഭാഷാപഠനത്തിലും ഗണിതത്തിലും താത്പര്യം കാണിക്കുകയും പഠന നിലവാരം മെച്ചപ്പെടുകയും ചെയ്തു.
സ്കൂൾ വാർഷികത്തിൽ നികുംഭ് സർ വിദ്യാർത്ഥികൾക്കും അദ്ധ്യാപകർക്കുമായി ഒരു ചിത്രരചനാ മത്സരം സംഘടിപ്പിച്ചു.
മത്സരത്തിന്റെ വിധികർത്താവ് ലളിത് ലജ്‌മിയായിരുന്നു.
ആ മത്സരത്തിൽ ഇഷാൻ തന്റെ അപാരമായ രചനാ വൈഭവം കൊണ്ട് ഒന്നാംസ്ഥാനം നേടി.
ഇഷാന്റെ ചിത്രം വരച്ച നികുംഭ് സർ ആയിരുന്നു മത്സരത്തിലെ രണ്ടാമനായി തിരഞെടുക്കപ്പെട്ടത്.
സ്കൂളിലെ അവസാന ദിനത്തിൽ നികുംഭ് സാറിനെ കണ്ട ഇഷാന്റെ രക്ഷിതാക്കൾക്ക് തങ്ങളുടെ മകനിലുണ്ടായ അപാരമായ മാറ്റത്തെ കുറിച്ച് പറയാൻ വാക്കുകളില്ലായിരുന്നു.
ഇഷാനെ വായുവിലേക്ക് നികുംഭ് വാരിയെറിയുന്ന ഒരു ഫ്രീസ് ഫ്രൈം ഷോട്ടിലൂടെ ചിത്രത്തിന്റെ തിരശ്ശീല വീഴുന്നു.
അഭിനേതാക്കൾ ദർശീൽ സഫാരി - ഇഷാൻ "ഇനു" നന്ദകിഷോർ അവസ്തി വീർ മോഹൻ - യുവ ഇഷാൻ ആമിർ ഖാൻ - രാം ശങ്കർ നികുംഭ് തനയ് ഛേദ - രാജൻ ദാമോദരൻ സചേത് എഞ്ചിനീയർ - യോഹാൻ "ദാദ" നന്ദകിഷോർ അവസ്തി അനികേത് എഞ്ചിനീയർ - യുവ യോഹാൻ ടിസ്ക ചോപ്ര - മായ അവസ്തി വിപിൻ ശർമ്മ - നന്ദകിഷോർ അവസ്തി രമിത് ഗുപ്ത - രഞ്ജീത് ഗിരിജ ഓക്ക് - ജബീൻ എം.കെ റെയ്ന - പ്രിൻസിപൾ സോണാലി സച്ച്ദേവ് - ഐറിൻ ടീച്ചർ മേഘ്ന മാലിക് - വിക്ടോറിയ ടീച്ചർ ലളിത ലജ്മി - ജഡ്ജ് പേരിന്‌ പിന്നിൽ
കുട്ടികളെയും അവരുടെ കഴിവിനെയും പ്രകീർത്തിക്കുന്ന ഒരു ചിത്രമെന്ന നിലക്കാണ്‌ ഈ ചിത്രത്തിന്‌,  വളരെ ഭാവത്മകമായ ഈ പേര്‌ ('താരെ സമീൻ പർ'-ഭൂമിയിലെ താരങ്ങൾ) തിരഞ്ഞെടുത്തത് എന്ന് ആമിർഖാൻ ഒരു അഭിമുഖത്തിൽ വ്യക്തമാക്കുകയുണ്ടായി.
2009 ലെ ഓസ്കാർ നോമിനേഷൻ കിട്ടിയ ചിത്രമായിരുന്നു.
പക്ഷേ ചിത്രം അവസാന ലിസ്റ്റിൽ ഇടം നേടിയില്ല.
ചിത്രത്തിലെ സംഗീതത്തിന്റെ സ്വഭാവമാണ്‌ തള്ളപ്പെടാൻ കാരണമായതെന്ന് വിധികർത്താക്കളിലൊരാളായ കൃഷ്ണ ഷാ പിന്നീട് വ്യക്തമാക്കുകയുണ്ടായി.2008 ലെ ഏറ്റവും നല്ല ചിത്രത്തിനുള്ള ഫിലിഫെയർ പുരസ്കാരവും മറ്റു അഞ്ചോളം പുരസ്കാരങ്ങളും ഈ ചിത്രം നേടി.
ഏറ്റവും നല്ല സം‌വിധായകനുള്ള പുരസ്കാരം ആമിർഖാൻ നേടുകയുണ്ടായി .
കൂടാതെ ഇതിൽ സ്കൂൾ കുട്ടിയായി അഭിനയിച്ച ദർശീൽ സഫാരിക്ക് ഏറ്റവും നല്ല പ്രകടനത്തിനുള്ള ഫിലിംഫെയർ പുരസ്കാരവും ലഭിച്ചു.
2007  ലെ  ഏറ്റവും മികച്ച കുടുംബ ക്ഷേമ ചിത്രത്തിനുള്ള 55-ആമത് ദേശീയപുരസ്കാരവും ഈ ചിത്രം നേടുകയുണ്ടായി .
ഡിസ്‌ലക്സ്യ അസോസിയേഷനു വേണ്ടിയുള്ള പ്രദർശനം
2008 ഒക്‌ടോബർ 29 നു,  ഇന്റർനാഷണൽ ഡിസ്‌ലക്സ്യ അസോസിയേഷനുവേണ്ടി അമേരിക്കയിലെ സിയാറ്റിലിൽ ഈ ചിത്രം പ്രദർശിപ്പിക്കുകയുണ്ടായി.
അതിനെ കുറിച്ച് ആമിർ ഖാൻ‍ പറയുന്നു: "തന്റെ ചിത്രത്തെ കുറിച്ച് ഇന്ത്യക്കാരല്ലാത്ത പ്രേക്ഷകരുടെ പ്രതികരണമറിയാൻ തനിക്ക് ആകാംക്ഷയുണ്ടായിരുന്നു. നിറഞ്ഞ കൈയ്യടികളോടെയാണ്‌ ചിത്രത്തിന്റെ പ്രദർശനമവസാനിച്ചത്. ചില പ്രേക്ഷകരുടെ കണ്ണുകളിൽ കണ്ണുനീര് കണ്ടപ്പോൾ ഞാൻ വികാരഭരിതനായി".
ഇന്ത്യയിൽ എങ്ങനെയാണോ ഈ ചിത്രത്തിനുള്ള പ്രതികരണം ലഭിച്ചത് അതേ പ്രതികരണം തന്നെ ഇവിടെയും ലഭിച്ചു".